অনেক দর্শক উপস্থিতিতে টানটান উত্তেজনায় অনুষ্ঠিত হয় ৫টি ফাইনাল ম্যাচ। নিজের সেরা ক্রীড়া নৈপুণ্য প্রদর্শন করেন শাটলাররা। পুরুষ এককে সালমান প্রথম গেমে ১৯-২১ পয়েন্টে হেরে যান। গেমে ঘুরে দাঁড়ান দীর্ঘদেহী কৌশলী শাটলার। জয় পান ২১-১৭ পয়েন্টে। বেস্ট থ্রিতে ২১-১২ পয়েন্টে জয়। ২-১ সেটে মিনহাজকে হারিয়ে চ্যাম্পিয়ন হন গত জাতীয় সামার র‌্যাঙ্কিং ব্যাডমিন্টনে এককে চ্যাম্পিয়ন। এর আগে জুনিয়র কোনো টুর্নামেন্টে অংশ না নিয়ে সরাসরি জাতীয় আসরে খেলেন সালমান, “আমি জুনিয়র কোনো টুর্নামেন্ট খেলিনি। সরাসরি জাতীয় আসরে খেলে এবার সাফল্য পেয়েছি। খুব ভালো লাগছে। কষ্ট করেছি, ফল পেয়েছি।” সিলেট ব্যাডমিন্টন একাডেমিতে ৫ বছর ধরে কোচ সিব্বির আহমেদের অধীনে অনুশীলনে ছিলেন সিলেট সরকারী কলেজের ডিগ্রি দ্বিতীয় বর্ষের শিক্ষার্থী। এজন্য তার সাফল্যের জন্য কৃতিত্ব দেন কোচকে, “কোচ আমাকে ভালোভাবে অনুশীলন করিয়েছেন বলে আমার এ অর্জন সম্ভব হয়েছে। তিনি অনেক হেল্প করেছেন। তার কাছে আমি কৃতজ্ঞ”।